મુંબઈઃ વડા પ્રધાન નરેન્દ્ર મોદીએ મેરીટાઇમ ઇન્ડિયા સમિટ-૨૦૧૬નું ઉદ્ઘાટન કરતા ડો. બાબાસાહેબ આંબેડકરને શ્રદ્ધાંજલિ આપતાં જણાવ્યું હતું કે બાબાસાહેબ કમાલના દૂરંદેશી હતા. દરમિયાન, નરેન્દ્ર મોદી આજે બાબાસાહેબ આંબેડકર જન્મજયંતી નિમિત્તે બાબાસાહેબના જન્મસ્થળ ઈન્દોરના મહુમાં યોજાનારા કાર્યક્રમમાં હાજરી આપશે. આ પ્રસંગે મોદી દેશવ્યાપી ગ્રામોદયથી ભારત ઉદય અભિયાનનો આરંભ કરી મોટી જાહેરાત કરશે. રાજ્ય સરકારે આ અંગેની તમામ તૈયારીઓ સંપન્ન કરી લીધી છે. આજે દેશભરનાં અનેક સ્થળોએ આંબેડકરજયંતી નિમિત્તે વિવિધ કાર્યક્રમોનું આયોજન થયું છે.